Diari Oficial de la Generalitat Valenciana


Sumari del DOGV 4484, del 22-04-2003 (2003/4436)

Informació pública de les bases conjuntes del concurs per a la provisió dels llocs de treball de gestor/a cultural i secretària i protocol.
-------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/4436


Data del document
:   21-03-2003

Organisme emissor
:   Ajuntament de la Vall d'Uixó

Tipus de document
:   Convocatòria

Descriptors 

:   * Vall d'Uixó, la
    * concurs administratiu
    * professió de la informació
    * personal de secretaria
    * administració local
    * patrimoni cultural

Informació pública de les bases conjuntes del concurs per a la provisió dels llocs de treball de gestor/a cultural i secretària i protocol. [2003/M4436]
  
Primera. Objecte
  
L'objecte de les presents bases és la provisió en propietat, pel procediment de concurs de mèrits, dels llocs de treball de gestor/a cultural i secretaria de protocol vacants en la relació de llocs de treball del personal funcionari per a 2003.
  
- Nombre de llocs que es convoquen: 2
  
- Denominació del lloc: gestor/a cultural, secretaria i protocol.
  
- Nivell de complement de destí: 20 en estos dos llocs.
  
- Complement específic: 9.264,13 euros per al lloc de secretaria i protocol i 8.739 euros per al lloc de gestor/a cultural.
  
- Grup de titulació: C.
  
- Funcions a exercir:
  
Gestor/a cultural.
  
- Programar i difondre activitats culturals.
  
- Atenció al ciutadà. Creació i manteniment d'una base de dades d'Amics de la Cultura on els usuaris que ho desitgen i es registren, rebran la informació cultural gratuïta en el seu domicili.
  
- Coordinar tota l'activitat cultural de la ciutat, organitzant els esdeveniments especials i col·laborar amb les entitats culturals privades tant en l'aspecte econòmic, mediàtic i divulgatiu de les seues activitats.
  
- Preparació i organització d'actes culturals in situ.
  
- Gestió dels recursos culturals i dels immobles municipals: Biblioteca, Centre Cultural Palau de Vivel, Teatre, etc...
  
- Desenrotllament de nous projectes d'actuació.
  
- Totes les altres tasques afins al tipus de lloc i semblants a les anteriorment descrites, que li siguen encomanades pels seus superiors jeràrquics i resulten necessàries per raons del servici.
  
Secretaria i protocol.
  
- Donar suport documental i atendre la secretaria particular de l'Alcaldia.
  
- Atenció al ciutadà.
  
- Organització dels actes de l'Alcaldia (inauguracions, commemoracions, festes, recepcions, homenatges, actes d'agermanament etc...).
  
- Organització d'actes protocol·laris.
  
- Tramitació de les provisions de fons necessàries.
  
- Elaboració de saludes invitacions, així com l'arreplegada i control de la documentació que l'Alcaldia sol·licite per al seu estudi.
  
- Recepció i obertura de la correspondència dirigida a l'alcalde, així com la contestació tant de la correspondència personal com l'oficial de l'Alcaldia.
  
- Tramitació dels expedients de bodes civils i dels de celebració de festejos taurins en vies públiques.
  
- Organització de les visites que realitzen les autoritats i alts càrrecs de les distintes administracions públiques.
  
- Totes les altres tasques afins al tipus de lloc i semblants a les anteriorment descrites, que li siguen encomanades pels seus superiors jeràrquics i resulten necessàries per raons del servici.
  
Segona. Condicions requerides per a prendre part en el concurs.
  
Per a poder participar serà necessari reunir les següents condicions:
  
1. Ser funcionari/ària de carrera de l'Ajuntament de la Vall d'Uixó, pertanyent al grup C, qualsevol que siga la seua situació administrativa, excepte els suspesos en ferm mentre dure la suspensió i els excedents voluntaris per interés particular durant el termini legal obligatori de permanència en la dita situació.
  
2. Estar en possessió del títol de Batxiller Superior, Formació Professional de segon grau o equivalent.
  
Tots estos requisits hauran de reunir-se en la data en què acabe el termini de presentació de les sol·licituds de participació.
  
Tercera. Presentació de sol·licituds
  
Les instàncies sol·licitant participar en el procediment es dirigiran a l'alcalde president de la corporació acompanyades de la documentació acreditativa dels mèrits que s'al·leguen, en les quals els aspirants hauran de manifestar que reunixen totes i cada una de les condicions que s'exigixen en la base segona. Les instàncies es presentaran en el Registre General d'Entrada per qualsevol de les formes regulades en l'article 38 de la Llei 30/1992, de 26 de novembre, en la seua redacció donada per la Llei 471999, durant el termini de 15 dies naturals comptats a partir del dia següent de la publicació de l'extracte de la present convocatòria en el DOGV
  
A les instàncies s'acompanyarà una memòria, la seua no-presentació determinarà l'exclusió automàtica de l'aspirant/s del procés selectiu.
  
La memòria es presentarà en sobre tancat, mecanografiada a doble espai i a una sola cara, mida DIN A-4, amb un màxim de cinc folis, havent de versar sobre les funcions del lloc i les seues possibles iniciatives per al millor acompliment del lloc convocat.
  
Quarta. Mèrits i proves
  
Els mèrits al·legats es valoraran amb referència a la data de finalització del termini de presentació de les instàncies d'acord amb el següent barem:
  
A) Antiguitat i grau.
  
1. Antiguitat: es valorarà 0,05 per cada mes complet de servicis en actiu en les distintes administracions públiques, fins a un màxim de 2 punts. A estos efectes també es computaran els servicis reconeguts a l'empara del que disposa la Llei 70/1978, de 28 de desembre.
  
2. Grau: per estar en possessió d'un determinat grau personal de forma que s'haja prestat en propietat, durant 2 anys continuats o 3 amb interrupció, un lloc de treball el nivell de complement de destí del qual estiga comprés en la següent escala, fins a un màxim d'1 punt:
  
- Superior al lloc a què s'opta : 1 punt.
  
- Igual al lloc a què s'opta: 0,75 punts
  
- Inferior al lloc a què s'opta: 0,50 punts.
  
B) Formació.
  
1. Titulació acadèmica: qualsevol titulació acadèmica d'igual o superior nivell a l'exigit per a pertànyer al respectiu grup de titulació, excloent la que va servir per a això, fins a un màxim d'1 punt, segons la següent escala:
  
- Llicenciatura universitària o equivalent: 1 punt.
  
- Diplomatura universitària o equivalent: 0,5 punts.
  
2. Cursos de formació i perfeccionament: es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, i que hagen sigut convocats o homologats per qualsevol centre o organisme oficial de formació d'empleats públics, fins a un màxim d'1 punt, i d'acord amb la següent escala:
  
- De 15 o més hores: 0,25 punts.
  
- De 20 a 60 hores:0,50 punts.
  
- De 60 a 100 hores: 0,75 punts.
  
- De més de 100 hores: 1 punt.
  
3. Valencià: el coneixement del valencià es valorarà fins a un màxim de 2 punts prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià d'acord amb la següent escala:
  
a) Coneixement oral: 0,25 punts.
  
b) Grau Elemental: 0,75 punts.
  
c) Grau Mitjà: 1,50 punt.
  
d) Grau Superior: 2 punts.
  
En el supòsit de posseir diversos certificats només es valorarà el de nivell superior.
  
C) Mèrits específics.
  
1. Cursos de formació directament relacionats amb les funcions del ja que es convoca, fins a un màxim de 2 punts i d'acord amb la següent escala:
  
- De 15 o més hores: 0,25 punts.
  
- De 20 a 60 hores: 0,50 punts.
  
- De 60 a 100 hores: 0,75 punts.
  
- De més de 100hores: 1 punt.
  
2. L'experiència en l'acompliment de llocs amb funcions iguals o semblants, o amb nivells de responsabilitat iguals o superiors, es valorarà a raó de 0,10 punts per mes complet de servicis, fins a un màxim de 2 punts.
  
La puntuació màxima a obtindre per tots els apartats d'este barem serà d'11 punts.
  
D) Valoració del resultat d'una entrevista. que tindrà com a objectiu l'exposició i defensa de la memòria prèviament presentada. La puntuació màxima que podrà obtindre's en este apartat serà de 2 punts i tindrà com a missió contrastar l'adequació del perfil professional i aptituds del o de la concursant i les seues possibles iniciatives per al millor exercici de les funcions del lloc convocat.
  
Només se sotmetran a l'entrevista els/les concursants que hagen obtingut un mínim de 4 punts en aplicació del barem previst en els apartats anteriors, quedant eliminat la resta del personal concursant.
  
Quinta. Puntuació i proposta de nomenament
  
Les puntuacions finals s'obtindran sumant els punts obtinguts per cada aspirant en aplicació del barem obtingut en la base quarta a les quals s'afegiran els obtinguts en la fase d'entrevista. Les puntuacions atorgades així com la puntuació final haurà de reflectir-se en l'acta que s'alçarà a l'efecte, així com el/la concursant proposat/da per a l'adjudicació del lloc de treball per haver obtingut la màxima puntuació.
  
Sexta. Comissió de valoració
  
La comissió de valoració estarà constituïda en la següent forma:
  
President: l'alcalde president de l'Ajuntament o persona en qui delegue.
  
Secretari: el que ho siga de la corporació o funcionari en qui delegue.
  
Vocals:
  
- Un funcionari/ària de carrera de l'Ajuntament nomenat/da a proposta de la Junta de Personal.
  
- Un/a funcionari/ària expert/a en la matèria designat/da per la corporació.
  
- El regidor delegat de Personal o regidor en qui delegue.
  
La comissió de selecció estarà facultada per a resoldre totes les incidències que es produïsquen durant la celebració de les proves.
  
La comissió de selecció podrà disposar la incorporació d'assessors especialistes, en este cas, el seu nomenament es farà públic junt amb el del tribunal. Estos tindran veu i no vot.
  
La comissió no es podrà constituir ni actuar sense l'assistència d'almenys tres membres, entre els que haurà de trobar-se el president i el secretari.
  
La comissió de valoració podrà disposar la incorporació d'assessors especialistes quan les característiques o la dificultat de la prova així ho requerisquen, que col·laboraran amb la comissió i tindran veu i no vot.
  
En cada sessió del tribunal podran participar els membres titulars o, en la seua absència els suplents i no es podran substituir entre si en la mateixa sessió.
  
La comissió podrà requerir en qualsevol moment el candidat perquè acredite la seua personalitat.
  
La comissió que actue en este procés selectiu tindrà la categoria tercera de conformitat amb el que disposa el Reial Decret 462/2002, de 24 de maig.
  
Sèptima. Proposta de nomenament i presa de possessió
  
Acabada la valoració del concurs i l'entrevista, el resultat de la dita valoració i l'adjudicació provisional es reflectirà en l'acta i en l'anunci comprensiu de tot el personal concursant, ordenat de major a menor puntuació total que serà exposada
  
al tauler d'anuncis de la corporació durant el termini de 10 dies hàbils, durant els quals podran els concursants formular reclamacions.
  
Transcorregut el dit termini, la comissió resoldrà les reclamacions que es presenten i formularà l'adjudicació definitiva del lloc.
  
El concursant proposat presentarà en el termini de 20 dies hàbils comptats a partir del dia següent al que es faça públic el resultat del concurs, els documents acreditatius de les condicions de capacitat i requisits exigits en les bases de la convocatòria.
  
L'aspirant proposat estarà exempt de presentar els documents que acreditant les condicions mencionades ja es troben en poder de l'Ajuntament.
  
Si durant el termini indicat, i excepte els casos de força major, el concursant proposat no presentara la documentació, no podrà ser nomenat, quedant decaigut en el seu dret i en conseqüència sent nomenat el següent aspirant en puntuació.
  
Presentada la documentació, es procedirà a efectuar per l'òrgan competent el corresponent nomenament.
  
Octava. Impugnacions
  
Contra les presents bases del concurs, es podrà interposar potestativament recurs de reposició davant del mateix òrgan que ha dictat l'acte. El termini per a la seua interposició serà d'un mes comptat a partir del dia següent a la publicació efectuada en el DOGV Així mateix es podrà interposar directament recurs contenciós administratiu davant del Jutjat Contenciós Administratiu de Castelló dins del termini de dos mesos comptats des de l'endemà de la seua publicació efectuada en el DOGV, de conformitat amb el que disposen els articles 109 i 116 de la Llei de Règim Jurídic de les Administracions Públiques i del Procediment Administratiu Comú, 8 i 6 de la Llei 29/1998 Reguladora de la Jurisdicció Contenciosa Administrativa.
  
Tot això sense perjuí que puga exercir-se qualsevol altre recurs o acció que s'estime procedent.